На основу члана 46. став 1. тачка 7) Закона о локалној самоуправи („Службени гласник РС“, број 129/2007 и 83/2014), члана 64а Закона о радним односима у државним органима ( „Службени гласник РС“ бр.48/91, 66/91, 44/98, 49/99, 34/2001, 39/2002, 49/5005, 79/2005, 81/2005, 83/2005, 23/2013), члана 57. став 1. тачка 7) Статута општине Гаџин Хан ( „Службени лист града Ниша Ниша“ бр.63/2008, 31/2011, 46/2012 и 36/2013) и члана 3. став 1. тачка 7) Одлуке о општинском већу општине Гаџин Хан ( „ Службени лист града Ниша“, бр.83/2008),

Општинско веће општине Гаџин Хан на 79. седници одржаној 24. новембра 2014. године, доноси

**Р Е Ш Е Њ Е**

**О РАЗРЕШЕЊУ НАЧЕЛНИКА**

**ОПШТИНСКЕ УПРАВЕ ОПШТИНЕ ГАЏИН ХАН**

1. Верица Манић, дипломирани правник, **РАЗРЕШАВА СЕ** дужности начелника Општинске управе општине Гаџин Хан са 30. новембром 2014. године, због подношења оставке на јавну функцију.
2. Верици Манић, дипломираном правнику, **ПРЕСТАЈЕ**  радни однос у Општинској управи општине Гаџин Хан са 30. новембром 2014. године, на основу писменог отказа именованог постављеног лица.

**О б р а з л о ж е њ е**

Верица Манић, дипломирани правник, постављена је за начелника Општинске управе општине Гаџин Хан решењем Општинског већа општине Гаџин Хан бр.06-756/2013-III од 10. децембра 2013. године и засновала је радни однос у Општинској управи општине Гаџин Хан на основу решења председника општине Гаџин Хан бр.759/13-I од 12. децембра 2013. године.

Именована је дана 03.10.2014. године доставила Општинском већу под бројем 06-118-613/14-III и председнику општине Гаџин Хан под бројем 118-614/14-I писану оставку на јавну фунцију начелника Општинске управе општине Гаџин Хан и писани отказ уговора о раду у општинској управи са 18.10.2014. године.

Законом о локалној самоуправи („Службени гласник РС“, број 129/2007 и 83/2014) прописано је чланом 46. став 1. тачка 7): *„ Општинско веће поставља и разрешава начелника општинске управе, односно начелника за поједине области“.*

Законом о радним односима у државним органима ( „Службени гласник РС“ бр.48/91, 66/91, 44/98, 49/99, 34/2001, 39/2002, 49/5005, 79/2005, 81/2005, 83/2005, 23/2013) чланом 64а став 1. прописано је:*“Радни однос престаје на основу писменог отказа запосленог или постављеног лица који се доставља функционеру који руководи државним органом, односно органу или телу надлежном за постављење, најмање 15 дана пре дана означеног као дан престанка радног односа“.*

На основу описаног чињеничног стања, имајући у виду време потребно за спровођење јавног огласа за избор кандидата за начелника општинске управе и наведених одредаба закона донета је одлука као у изреци решења.

Поука о правном леку: против овог решења може се поднети приговор Општинском већу општине Гаџин Хан у року од 8 дана од дана уручења решења.

Број:06-118-756/2014-III

У Гаџином Хану, 24. новембра 2014. године

**ОПШТИНСКО ВЕЋЕ ОПШТИНЕ ГАЏИН ХАН**

ПРЕДСЕДНИК

Саша Ђорђевић